# Bibliografi

### Fra Wikipedia, den frie encyklopædi

En bibliografi er en beskrivelse af eller fortegnelse over bøger, tidsskrifter, artikler inden for et område. Bibliografien kan være i trykt eller i elektronisk form.

Bibliografier kan opdeles i:

- Fagbibliografi - fortegnelse over litteratur, der handler om et bestemt emne - f.eks. en kunstbibliografi
- Institutionsbibliografi - værker om en bestemt institution, organisation, virksomhed mv.
- Kataloger - fortegnelse over et biblioteks beholdning af bøger, tidsskrifter mv. - f.eks. REX-databasen fra Det Kgl. Bibliotek
- Lokalbibliografi - fortegnelser over udgivelser fra et bestemt lokalområde, f.eks. Litteratur om Søllerød Kommune : en bibliografi
- Nationalbibliografi - udgivelser fra et bestemt land - f.eks. Dansk Bogfortegnelse
- Personalbibliografi - litteratur af eller om enkeltpersoner - f.eks. Dea Trier Mørch : en bibliografi

En bibliografi kan også siges at være en kvalitativ søgning inden for et bestemt emne eller område, som andre (bibliografen) har udført med sit værk. Eller bibliografien bør kunne give sin læser et overblik over litteraturen inden for området.

Se også: diskografi, forfatterbibliografi, litteraturliste, metabibliografi

Bibliografi kan også forstås som læren om faget bibliografi.

## [redigér] Historie

Fra Salmonsens konversationsleksikon, 2. udgave, s.186 kan læses:

.. den gren af litteraturvidenskaben, som beskæftiger sig med at optegne, klassificere og beskrive alle tiders og folkeslags boglige frembringelser. Fra at betegne et videnskabeligt, litterært arbejde, er ordet nu gået over til at blive en, efter videnskabelige principper udarbejdet fortegnelse over et vist lands, et vist tidsrums eller et enkelt bestemt emnes litteratur.

Som bibliografiens egentlige grundlægger betragtes Konrad Gessner, som i sit værk Bibliotheca universalis (Bd 1-4, Zürich 1545-1555) forsøgte at optegne alle tiders, landes og videnskabers arbejder.

Denne artikel stammer hovedsagelig fra Salmonsens konversationsleksikon 2. udgave (1915–1930). Du kan hjælpe Wikipedia ved at ajourføre sproget og indholdet af denne artikel.

## [redigér] Henvisninger

- DK5 klassifikation gruppe 01
- UDK klassifikation gruppe 011-017

## [redigér] Eksterne henvisninger/kilder

- Bibliografiens historie i Danmark, 1700- og 1800-tallet. Af Svend Bruhns. - Aalborg Universitetsforlag, 2004. - 482 sider. Med 42 illustrationer

Hentet fra "http://da.wikipedia.org../../../b/i/b/Bibliografi.html"

Kategorier: Salmonsens | Bibliografier | Biblioteks- og informationsvidenskab

##### Views

- Artikel
- Diskussion
- Nuværende version

##### Søg

##### Andre sprog

- Català
- Deutsch
- English
- Español
- Suomi
- Français
- עברית
- 日本語
- Nederlands
- Polski
- Português
- Slovenčina
- Српски / Srpski
- Svenska
- 中文